2009. gada Rojas novada domes vēlēšanas
2009. gada Rojas novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Rojas novada domē tika ievēlēti 15 deputāti. Vēlēšanās piedalījās 6 kandidātu saraksti, kas veidoti no 90 kandidātiem. Rojas novads tika izveidots administratīvi teritoriālajā reformā, tāpēc šī novada domes vēlēšanas notika pirmoreiz. Rojas novadā vēlēšanas notika 5 iecirkņos. Vēlēšanās visvairāk balsu ieguva LPP/LC (29,07%), bet kopā novada domē iekļuva 5 no 6 sarakstiem. Rojas novada domes vēlēšanās piedalījās 2679 vēlētāji jeb 53,11% no balsstiesīgajiem. No vēlēšanu aploksnēm derīgas bija 2666, bet savu balsi par kādu no sarakstiem atdeva 2624 vēlētāji. 2010. gadā, sakarā ar Rojas novada sadalīšanu, tika rīkotas ārkārtas vēlēšanas un izbeigtas 2009. gadā ievēlētās domes pilnvaras.